**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

**plkst. 15:00**

**2021. gada 23.novembris**

1. **Par ANO Vispārējās konvencijas par klimata pārmaiņām 26. sanāksmes (COP26) rezultātiem,** *Raimonds Kašs un Elīna Baltroka, Klimata pārmaiņu departaments*
2. **Vides konsultatīvās padomes un Latvijas Bioloģiskās lauksaimniecības asociācijas viedokļi par jaunā perioda Kopējā lauksaimniecības politiku Latvijai,** *VKP pārstāvji un Gustavs Norkārklis, Latvijas Bioloģiskās lauksaimniecības asociācija;*
3. **Par darba grupas par aizliegumu lietot pesticīdus apdzīvoto lauku māju tuvumā aktualitātēm un rezultātiem***, Jana Simanovska, biedrība “Ekdizaina kompetences*

**Citi jautājumi:**

**Sēdē piedalās:**

1. **Alvis Birkovs,** biedrība, „Latvijas Makšķernieku asociācija”;
2. **Dace Āriņa**, biedrība “Latvijas Atkritumu saimniecības asociācija”;
3. **Ineta Eglīte,** biedrība “Latvijas Biškopības biedrība”;
4. **Jana Simanovska,** biedrība “Ekodizaina kompetences centrs”;
5. **Jānis Sprūds,** biedrība „Latvijas ezeri”;
6. **Juris Jātnieks,** nodibinājums “Teiču dabas fonds”;
7. **Kristīna Veidemane,** biedrība „Baltijas Vides forums”;
8. **Linda Zuze,** biedrība **“**Zaļā brīvība”
9. **Lelde Eņģele**, nodibinājums „Latvijas Dabas fonds”;
10. **Viesturs Ķerus,** biedrība „Latvijas Ornitoloģijas biedrība”;
11. **Līga Brūniņa,** biedrība **“**Baltijas krasti”,
12. **Andis Liepa,** nodibinājums “Ķemeru Nacionālā parka fonds”;
13. **Andis Mizišs,** biedrība „Vides fakti”
14. **Maija Medne,** biedrība „Latvijas Botāniķu biedrība
15. **Anita Rubene,** nodibinājums „Pasaules Dabas fonds”;

**Nepiedalās:**

**Sintija Graudiņa – Bombize,** nodibinājums “Vides izglītības fonds”;

**Iluta Daukšane,** biedrība “Ezeru un purvu izpētes centrs”;

**Zero waste pārstāve**

**Olga Trasuna,** biedrība „Latvijas Vides pārvaldības asociācija”;

**Elita Kalniņa**, biedrība “Vides aizsardzības klubs”;

**VARAM pārstāvji**:

**Raimonds Kašs,**

**Elīna Baltroka,**

**Ingeborga Linde,**

**Rudīte Vesere**

**Citi pārstāvji:**

**Dace Ozola,** biedrība “Latvijas Kūdras asociācija”

**Andrejs Briedis,**

**Mārtiņš Trons**, Zemnieku saeima

**Gustavs Norkārklis,**

**Normunds Stivriņš**

**Aiga Grasmane**

**Mārtiņš Trons**

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

Juris Jātnieks atklāj VKP sēdi, izsakot pateicību par aktīvu VKP līdzdalību VARAM pesticīdu darba grupā. Ir bijušas ļoti saspringtas diskusijas par šiem jautājumiem un labi, ka ir izveidojies un formulējas arī konkrēts viedoklis. Un vai tālāk izdosies panākt kompromisu, to redzēsim laika gaitā. Kā arī VKP meža darba grupa ir labi pastrādājusi un ir sagatavots jau arī kopīgs dokuments un nosūtīts uz EK.

1. **Par ANO Vispārējās konvencijas par klimata pārmaiņām 26. sanāksmes (COP26) rezultātiem.**

Juris Jātnieks informēja, ka 4.novembrī notika VKP tikšanās ar VARAM ministru, kur tika runāts par klimata jautājumiem un šajā sakarā VKP vēlētos dzirdēt kādi irANO Vispārējās konvencijas par klimata pārmaiņām 26. sanāksmes (COP26) būtiskākie rezultāti.

Raimonda Kašs informēja, ka klimata politika un jautājumi kļūst redzamāki ne tikai ekspertu līmenī, bet arī publiskajā telpā un šo viedokļu dažādību, kā izsakās dažādie profesiju pārstāvji pasniedz par COP 26 notiekošo ne vienmēr ar to, kas īstenībā notiek. Šī bija nestandarta konference, kas notika ar nobīdi laikā, jo vajadzēja notikt pagājušajā gadā. COVID 19 apstākļi radīja izaicinājumus pasākuma organizatoriem, dalībniekiem un visu valstu pārstāvjiem.

Elīna Baltroka informēja, ka COP26 norise notika Glāzgovā no 31.oktobra līdz 13.novembrim. Iepriekšējā sanāksme notika pirms diviem gadiem Madridē. Dalībnieku skaits sasniedza gandrīz 40 000 (dalībnieku lokā bija gan valstu vadītāji, ministri, ierēdņi, kā arī nevalstisko organizāciju pārstāvji, preses pārstāvji un zinātnisko institūciju pārstāvji).

Pasaules līderu samits notika no 1.- 2.decembrim (Latviju pārstāvēja Valsts prezidents Egils Levits). Latvija līderu samita laikā pievienojās 2 deklarācijām (par mežiem un zemes izmantošanu un ceļa transportu). Otrajā konferences nedēļā Latvijas delegāciju vadīja Vides aizsardzības un reģionālās attīstības ministrs Artūrs Toms Plešs.

Latvijas darbība konferencē ir ļoti cieši saistīta ar ES, jo Latvija darbojas ES grupā. ES pārstāv vienotā balsī kopējo pozīciju (t.sk. dalībvalstu vārdā). Latvijai ir iespējams šo kopējo ES pozīciju ietekmēt konferences laikā un arī pirms. Ministri tikās ES koordinācijas sanāksmēs, kur tika pārspriesti aktuālākie jautājumi un stratēģiskā pieeja.

COP26 būtiskākie pieņemtie lēmumi:

* COP26 laikā izdevās panākt vienošanos par Parīzes nolīguma īstenošanai nepieciešamajiem lēmumiem, par kuriem nebija izdevies panākt vienošanos COP24 laikā Katovicē, Polijā.
* Glāzgovas COP26 tika pieņemti lēmumi attiecībā uz Parīzes nolīguma tirgus mehānismu darbības nosacījumiem, kas atrunāti Parīzes nolīguma 6.pantā.
* Tāpat COP26 izdevās panākt vienošanos par Parīzes nolīguma ziņošanas ietvaru un kopīgiem laika grafikiem valstu nacionāli noteikto apņemšanās ietvaros (Nationally Determined Contributions – NDC).

Vienošanās attiecībā uz SEG emisiju samazināšanu:

* Lai noturētu pasaules vidējo temperatūru 1,5oC robežās nepieciešama apjomīga globālo SEG emisiju samazināšana, t.sk. samazināt globālās CO2 emisijas par 45% līdz 2030. gadam salīdzinājumā ar 2010. gadu, un nodrošināt neto-nulles emisijas ap gadsimta vidu.
* Aicināt visas Puses paātrināt tehnoloģiju izstrādi un ieviešanu, lai pārietu uz zemu emisiju enerģijas sistēmām, veicinot tīras enerģijas ieguves palielināšanu un energoefektivitātes pasākumu ieviešanu.
* Pirmo reizi ANO Klimata konferenču vēsturē COP lēmums atsaucas uz nepieciešamību samazināt ogļu ieguvi un pakāpeniski pārtraukt neefektīvas fosilo degvielu subsīdijas. Tāpat lēmums atzīst nepieciešamību pēc sociāli taisnīgas pārejas.
* Izveidot darba programmu, lai steidzami paaugstinātu SEG emisiju samazināšanas ambīcijas šajā desmitgadē.
* Aicināt visas Puses, kas to vēl nav izdarījušas, iesniegt jaunas nacionālās apņemšanās līdz nākamā gada Klimata pārmaiņu konferencei.
* Sasaukt ikgadēju augsta līmeņa ministru apaļā galda diskusiju par ambīcijām pirms 2030. gada, sākot ar nākošo gadu.
* Aicināt visas Puses, kas to vēl nav izdarījušas, iesniegt ilgtermiņa SEG emisiju samazināšanas stratēģijas, lai panāktu neto-nulles SEG emisijas ap gadsimta vidu.

**Vienošanās attiecībā uz pielāgošanos klimata pārmaiņām**

* Izveidot Glāzgovas - Šarmelšeihas divu gadu darba programmu, lai definētu globālo pielāgošanās klimata pārmaiņām mērķi, kas identificēs arī kolektīvi, kas ir nepieciešams un kādi ir pieejamie risinājumi klimata krīzei, kas jau šobrīd ietekmē visas pasaules valstis.
* Aicināt valstis integrēt pielāgošanos, vietējā, nacionālajā un reģionālajā plānošanā.
* Aicināt valstis, kas to vēl nav izdarījušas, iesniegt pielāgošanās ziņojumus līdz nākamā gada Klimata konferencei.
* Stiprināt Santjago tīklu (Santiago Network), kas piedāvā tehnisko palīdzību klimata pārmaiņu radītajiem zaudējumiem un kaitējumiem (loss and damage).
* Izveidot Glāzgovas dialogu starp valstīm un citām iesaistītajām organizācijām, lai pārrunātu iespējas atbalstīt un finansēt rīcību, kas palīdzētu novērst un minimizēt zaudējumus un kaitējumus, kas saistīti ar klimata pārmaiņu negatīvo ietekmi.
* Aicināt attīstītās valstis turpināt piešķirt palielinātu atbalstu attīstības valstīm (finansējums, tehnoloģiju pārnešana, kapacitātes palielināšana) gan SEG emisiju samazināšanai, gan lai veicinātu pielāgošanos klimata pārmaiņām.
* Aicināt arī citas valstis piešķirt atbalstu brīvprātīgi.
* Aicināt attīstītās valstis vismaz dubultot to kolektīvi piešķirto finansējumu, lai pielāgotos klimata pārmaiņām, attīstības valstīm līdz 2025.gadam salīdzinājumā ar 2019.gada līmeni.
* Attīstītās valstis atkārtoti apstiprināja to pienākumu piešķirt kolektīvi 100 miljardu USD klimata finansējumu ikgadēji attīstības valstīm.

Juris Jātnieks jautāja, kas tieši Latvijai ir saistošs rīcībpolitikā saistībā ar konferencē pieņemtajiem lēmumiem?

Elīna Baltroka atbildēja, ka Latvijai ir saistošs tieši ziņošanas ietvars, jo tas kā tiek ziņots ir ļoti svarīgi. Ir jāievēro konkrētas vadlīnijas. Kā arī beidzot panākta vienošanās, ka visas valstis ziņos ar vienādu formātu un tādēļ daudzu valstu centieni varētu būt pilnvērtīgāk savā starpā salīdzināti. No ietvarlēmuma ir jāpaskatās tieši uz punktiem par fosīlajām subsīdijām, un šo varētu izmantot rīcībpolitikā, lai varētu atsaukties uz šo lēmumu un censtos neefektīvās subsīdijas izskaust arī vietējā līmenī. Kā arī tirgus mehānismi varētu būt interesanti privātā sektora pārstāvjiem, kur arī ir bijusi interese iesaistīties. Nopietnāk būs jāsāk domāt par klimata finansējumu, jo ANO Vispārējās konvencijas par klimata pārmaiņām ietvaros Latvijai nav obligāts pienākums piešķirt klimata finansējumu, taču lielākajai daļai ES valstu šāds pienākums ir, Latvija varētu apsvērt, cik lielas ir šīs iespējas ņemot vērā, ka esam OECD dalībvalsts.

Raimonds Kašs papildināja, ja skatāmies nākotnē uz politikas dokumentu izstrādi, kā piemērām Nacionālo enerģētikas un klimata plānu pie kura jau ir uzsākts darbs, šeit varētu atrast saiknes attiecībā uz mērķiem un aktivitātēm, ko varētu Latvijā stiprināt. Skaidrs, ka šie ietvari ir lieli un politiski. Bet noteikti pamatā šim ir ekspertu darbs.

Juris Jātnieks norādīja, ka būs šis ekspertu tehniskais ietvars, bet jautājums ir par to, kā šī Santjago ekspertu tīkla ietvaros tehniskā palīdzība tiek sniegta? Kāda ir Latvijas ietekme un vai šeit ir arī ekspertu iesaiste notiks Latvijai?

Elīna Baltroka atbildēja, ka šobrīd Latvijas eksperti nav piedalījušies un šis tīkls tika izveidots 2019. gada beigās Madridē. Šajā konferencē vairāk notika sarunas par to kā praktiski notiks darbība. Vairāk tiek domāts kā palīdzības mehānisms tieši attīstības valstīm nodarboties ar ekspertīzi kaut kādos jautājumos vai arī kā donors ar finansējumu. Ja ir padziļinātas intereses lūgums informēt, tad attiecīgi centīsimies noskaidrot cik tālu ar šī tīkla darbību ir.

Juris Jātnieks norādīja, ka naudas plūsmas tiek organizēta uz trešajām valstīm vai tiek runāts, kādas būs uzraudzība un kā eksperti tiks iesaistīti tieši tur?

Raimonds Kašs atbildēja, ka ziņošana attiecībā uz ieguldīšanu jaunattīstības valstīs notiek un tas ir regulārs formāts, par kuru informējam un šī informācija ir publiski pieejama par to cik katra valsts iegulda kādos konkrētos pasākumos. Skatoties no praktiskās puses Zaļajā klimata fondā tika veikta konkrēta iemaksa.

Dace Ozola jautāja, ko Latvijai nozīmē, ka Latvija pievienojās deklarācijai Par mežiem un zemes izmantošanu?

Elīna Baltroka atbildēja, ka šī bija vairāk deklaratīva apņemšanās attiecībā uz mežiem un zemes izmantošanu, ka valsts, kas parakstījušas šo deklarāciju apņemas kopīgi līdz 2023. gadam apturēt mežu zudumu un zemes degradāciju. Deklarācijas visticamāk nebūs juridiski saistošas. Šis būtu jautājams, kā nozaru ministrijas plāno šo īstenot.

Juris Jātnieks jautāja, kādi COP 26 lēmumi atbalsts stiprina vai pat pārsniedz Eiropas Zaļā kursa stratēģijās uzstādītos mērķus?

Elīna Baltroka atbildēja, ka ES sarunās vienmēr pozicionējusi sevi kā līderi klimata politikas jomā un arī dodoties uz COP 26 Eiropas Komisijas viceprezidents Franss Timermanis pauda, ka jau esam ar ļoti ambiciozu plānu, kas ir pamatots ar aprēķiniem, kam segums ir rīcībpolitika ar mīnuss 55% samazinājumu. Un šī ir arī ES apņemšanās. Un COP vēlējās panākt, lai citas valstis arī piedāvātu tikpat ambiciozus mērķus.

Linda Zuze jautāja, kas viss no COP apspriestā ir palīdzējis papildināt Klimata likumu, kas pašlaik ir izstrādes procesā?

Raimonds Kašs atbildēja, ka ar Klimata likuma virzību nevirzās tik labi, kā to gribētos. Darbs pie dokumenta turpinās un tuvākā laikā plānots apspriest dokumenta sagatavoto versiju ar ministrijas Juridisko departamentu. Un tālāk tad varētu dokumentu izlikt uz sabiedrisko apspriešanu. Saturiski ir dota iespēja virzīties ar dokumentu tālāk.

Jānis Sprūds norādīja, ka ir laba ziņas par temperatūras noturēšanas 1,5 grādu robežā un zināma Latvijas intensīva rīcība šajā virzienā šo mērķi palīdzēs sasniegt. Bet ir nepieciešams arī sagatavoties tai situācijai, ja šajās robežās neizdosies noturēt. Un nepieciešams būtu rīkoties šajā virzienā. Domājot par SEG emisiju samazinājums rastos arī pievēršoties gaisa piesārņojošām vielām.

Raimonds Kašs komentēja, ka darbojamies ietvarā, kāds tas ir pieejams nacionālā un Eiropas līmenī. Emisiju mazināšana ir viens no aspektiem kā var ietekmēt saimniecisko darbību. Pielāgošanās sadaļa, kas ir būtiska, lai nodrošinātu tautsaimniecības noturību un cilvēku veselības aizsargātību. Šie jautājumi kļūst daudz aktuālāki un jautājumi par pielāgošanos būtiski kāpināti, kā arī risinājumi attiecībā uz dažāda veida pielāgošanās pasākumiem. Šie jautājumi tiek virzīti, bet vai tie būs prioritāri ir grūti pagaidām teikt.

Juris Jātnieks norādīja, ka plānošanas perioda sagatavošanas laikā tika uzsvērts, ka nozīmīgas investīcijas būs tieši zaļajai infrastruktūrai kas kā pielāgošanās mehānisms rīcības un politika klimata pārmaiņām. Un šī zaļā infrastruktūra ļoti nepieciešama atbalstam un vajadzīga, bet palasot pašvaldības plānošanas dokumentus redzama diemžēl ir “pelēkā” infrastruktūra. Kā šis ministrijas ietvaros varētu tikt kontrolēts, pārraudzīts, virzīts.

Juris Jātnieks piebilda, ka būtu ļoti pateicīgs, ja gadījumā tad, kad Latvijas valsts attīsta kādas uzraudzības sadarbības ekspertu vai tehniskās palīdzības vai konsultāciju sadarbība par naudas plūsmām trešajās valstīs aicinājums atcerēties un iesaistīt Latvijas ekspertus.

1. **Vides konsultatīvās padomes un Latvijas Bioloģiskās lauksaimniecības asociācijas viedokļi par jaunā perioda Kopējā lauksaimniecības politiku Latvijai.**

Juris Jātnieks informēja, ka zinot KLP ir nepārvērtējami nozīmīga uz dabas un vides saglabāšanu, uz dabisko ekosistēmu sniegtajiem pakalpojumiem un sabiedrības dzīves ilgtsspēju, neapšaubāmi par KLP un tās ieviešanas mehānismiem nevar nerunāt. Tādēļ uz šo sēdi ir aicināti kolēģi no Latvijas Bioloģiskās lauksaimniecības asociācijas sniegt savu redzējumu par sagatavoto vides pārskatu.

Gustavs Norkārklis informēja, ka katram būtu jāzina kas notiek KLP un būtu jāpiedalās tās veidošanā. Ja to politiku veidos tikai lauksaimnieki, rezultāts var būt pavisam bēdīgs. Vērtējot tas, kas jau ir noticis ierastā prakse diemžēl Latvijā ZM turpinām strādāt tāpat kā līdz šim bez būtiskām izmaiņām un politika pielāgota tiek esošajai lauksaimniecībai. Ar atsevišķiem izņēmumiem, ka ir kaut kas uzlabots par ko jāsaka pateicība EK, kas liek un veido to rāmi, kurā jāiekļaujas politikas veidošanā.

Neparedz būtiskas izmaiņas līdz 2027. gadam. Lauksaimniekiem būs dažādas iespējas pasākumus realizēt, bet diemžēl rezultāts būs diezgan bēdīgs. Ir bijusi iesaiste dažādākajās darba grupās stratēģiskajā plānā un gala rezultāts ir tāds, kā ZM ir vēlējusies. Vēl gan ir cerība, ka šis viss tiks pārskatīts EK, tikai jautājums, cik daudz no tā spēs izmainīt, ja ir stratēģiskajā plānā. Vides pāsākumiem būs janovirza 428 milj euro no 2023.-2027. gadam. Izejot cauri pasākumiem tad viena daļa pat nav sasniegusi integrētās lauksaimniecības prasībām, nerunājot par virsprasībām vides jomā. Apskatot 6-7 pasākumus, kas tiek piedāvāti jāskatās vai ir bioloģiskajai daudzveidībai kāds no šiem pasākumiem ļoti vērtīgs, kas dos kaut kādu ieguldījumu. Diemžēl šādi pasākumi nav atrodami, varbūt atsevišķās vietās tikai. Norādītie pasākumi ir normālas prakses rūpētie par augsnes auglību, varbūt var pievilkt, ka tas labvēlīgs videi un ekosistēmai, bioloģiskajai daudzveidībai.

Katrai lauksaimnieku organizācijai ir savs skatījums par šo. Un tas, ko var teikt, ka diemžēl pozitīvas izmaiņas vides jomā nav gaidāmas. Plānots stiprināt lielākas saimniecības nekā mazākas, kas ekstensīvāk saimnieko.

Jana Simanovska informēja, ka attiecībā uz KLP vides pārskatu nav arī pārsteigums, ko tur varēja izlasīt. Aicinātu ikvienu izskatīt šo novērtējumu un pavērtēt savu konkrēto nozari no bioloģiskās daudzveidības viedokļa, ūdeņu, no klimata pārmaiņu viedokļa. SIVN mērķis ir skatīties, kāda ir dokumenta ietekme uz vidi un lai varētu šo saprast arī sabiedrība un ietekmēt.

Eiropas zaļais kurss un arī Stratēģija no “Lauka līdz galdam”, kas pasaka, kādiem jābūt mērķiem. Šie mērķi šobrīd nav saistoši, katra valsts var pati definēt šos mērķus. Ceturtā daļa SEG emisiju nāk no lauksaimniecības nozares. Jaunākās prognozes - šīs emisijas pieaugs. Nepamanīsiet, cik lielā mērā šis KLP plāns ietekmēs un samazinās šīs emisijas. Būs vairāk tieši tādi novērtējumi.

Bet nebūs neviena kvantitatīva rādītāja, kas varētu nozīmēt cik liela šim plānam ietekme uz vidi.

Tādēļ VKP noteikti vajadzētu piedalīties pie šī plāna apspriešanas un tas noteikti būtu arī jākomentē.

Kristīna Veidemane norādīja, ka attiecībā uz vides pārskata projektu varētu būt līdzīga rakstura pieeja, kā tas tika darīts ar upju baseinu apsaimniekošanas plāniem, kur bija tas pats sagatavotājs. Vēstule ar VKP viedokli būtu sūtāma VPVB un VARAM. Un attiecībā par pašu KLP plānu ir svarīgi saprast, ka sabiedriskā apspriešana notiek par abiem dokumentiem, gan par plānu gan par vides pārskata projektu. Svarīgi skatīties pašus pasākumus, kas plānā ietverti un kā tos saskatām sevišķi attiecībā uz ietekmēm.

Lelde Eņģele norādīja, ka tiešām neredz sasaisti ar stratēģiju “No lauka līdz galdam”, un arī ar EK vispārīgajiem uzstādījumiem, kādēļ ir šīs ekoshēmas un kādēļ plāno klimata un vides pasākumus, kuriem Eiropa iezīmē arī finansējumu. Un būtu jāvērtē, kā mūsu pasākumi ‘šos konkrētos mērķus sasniedz. Bet formulēt VKP vienotu un loģisku viedokli par šo noteikti būtu jāsagatavo.

Juris Jātnieks ierosināja sākotnējo VKP viedokļa draftu sagatavot Janai Simanovskai, ievietot google drive, lai pārējie VKP var papildināt un iestrādāt savu viedokli.

Jānis Sprūds norādīja, ka jāpatur prātā par iestādēm, kurām jāskatās lai šādi sagatavotie izvērtējumi būtu kvalitatīvi, ja tā nav, tādām iestādēm jāatgriež atpakaļ.

1. **Par darba grupas par aizliegumu lietot pesticīdus apdzīvoto lauku māju tuvumā aktualitātēm un rezultātiem.**

Jana Simanovska informēja, ka VARAM darba grupas rezultātā pēc ilgām apspriedēm ministrija ir izteikusi vairākus priekšlikumus. Un pašreiz jāsaprot vai VKP atbalsta ministrijas sagatavoto viedokli. Iespējams varam palikt pie tā, ka atbalstām VARAM piedāvājumu, vienīgi precizējam attiecībā konkrēti uz kādiem pesticīdiem varētu tas attiekties. Vai kas tiek domāts par kādiem īpašiem ierobežojumiem.

1. **Citi jautājumi**



**Nākamā VKP sēdes - 14.decembris**

VKP attālinātās sēdes vadītājs /Juris Jātnieks

VKP attālinātās sēdes protokoliste /Ilze Trušinska/